M2 (kergetank)

M2 (kergetank) (ing. Light tank M2) on Ameerika Ühendriikides enne Teist maailmasõda toodetud kergetank. Tanki toodeti paralleelselt kergetankiga M1 (1935–1937) alates 1935. aastast kuni aprillini 1942 mitmes modifikatsioonis ning selle baasil ehitati ka kergetank M3. Kokku ehitasid firmad Rock Island Arsenal, American Car and Foundry (M2A4) ja Baldwin Locomotive Works (M2A4) 696 masinat. M2-d olid kasutusel Teise maailmasõja algusaastatel.

Modifikatsioonid
M2A1 – prooviseeria. Korpus ja torn olid keevitatud. Relvastuseks oli kolm kuulipildujat, millest 12,7 mm ja üks 7,62 mm paiknesid kõrvuti tornis ning teine 7,62 mm oli korpuse esiseinas. Tank kaalus 7,1 tonni, korpuse ja torni esiseina soomuse paksus oli 15,8 mm. Tankidele oli paigutatud mootor Continental W670-7. Meeskonda kuulus 4 liiget. Kokku valmistati 10 tanki.
M2A2 – tankil oli kaks eri suurusega silindrilist torni, vasakpoolses asus 12,7 mm ja parempoolses 7,62 mm kuulipilduja. Vasakpoolsel tornil oli ka komandöritorn. Hilisema väljalaske masinatel oli parem torn seitsmenurkne ja vasak torn kaheksanurkne. Muudetud oli ka mootorikatte luukide asetus. Kokku valmistati 239 tanki, millest kolm olid varustatud diiselmootoriga T-1020 Guiberson.
M2A3 – tanki pikkust suurendati 2184 cm-lt 2464 cm-ni, kaalu aga kuni 8,8 tonnini. Korpuse ja torni esisoomus oli 22,2 mm ning mootor Continental W670-9. Valmis 72 tanki, millest 8 diiselmootoriga Guiberson.
M2A4 – tankil oli üks kaheksanurkne needitud torn, millel kuusnurkne komandöritorn. Relvastuseks oli tornis 37 mm kahur, millega oli paaris 7,62 mm kuulipilduja. Korpuses paiknes veel kolm 7,62 mm kuulipildujat, üks korpuse esiseinas ning kummalgi pool korpuse külgmises väljaehitises üks. Komandöritornile oli kinnitatud õhutõrje kuulipilduja. Kokku ehitati 375 tanki, millest osa olid varustatud diiselmootoriga T-1020 Guiberson.

 Riigid, kelle relvastuses on olnud M2 kergetankid 

25px USA – tootjamaa
25px Suurbritannia – lend-lease'i abiprogrammi alusel saadi 36 tanki.The Encyclopedia of Tanks and Armored Fighting Vehicles – The Comprehensive Guide to Over 900 Armored Fighting Vehicles From 1915 to the Present Day, General Editor: Christopher F. Foss, 2002. Tank Data 2, Aberdeen Proving Grounds Series, E. J. Hoffschmidt and W. H. Tantum IV, 1969 
25px Austraalia. Tanks of the World, 1915–1945, Peter Chamberlain, Chris Ellis, 1972 
25px Nõukogude Liit ;

 Viited 

 Kirjandus 
 М. Барятинский. "Легкие танки. Второй мировой" – Kirjastused: "Яуза", "Коллекция", "Эксмо" 2007. ISBN 978-5-699-21323-8 

 Välislingid 

AFV database inglise keeles
Tank M2 lehel "wwiivehicles.com" inglise keeles
Kategooria:Ameerika Ühendriikide tankid
Kategooria:Kergetankid
Kategooria:Ameerika Ühendriigid Teises maailmasõjas